Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7525

37. Cikkelyének előírásai szerint, amelyeket az Egyezmény 15. Annex-ének nevezett el. A 15. Annex jelenleg érvényes formáját az alábbiakban részletezett fejlődési folyamaton keresztül nyerte el. Az első követelményeket a Körzeti Repülési Értekezletek (Regional Air Navigation Meetings) ajánlásai alapján a Repülési Bizottság (Air Navigation Committee) alakította ki és ezt a Tanács hatáskörében, mint a ”Hajózók Értesítésének Nemzetközi Eljárásai”-t (PANS-NOTAM, PICAO Doc 2713) 1947. januárjában adták ki. Az 1949-ben megtartott Rendkívüli NOTAM Értekezlet ezt felülvizsgálta, és módosításokat, kiegészítéseket javasolt ezekhez az eljárásokhoz, amelyeket később ”A Légiforgalmi Szolgálatok Eljárásai" (Procedures for Air Navigation Services) (PANS-AIS, Doc 71O6) címen adtak ki, amely 1951. augusztus 1-én vált alkalmazhatóvá. 1952-ben a PANS-AIS-t a Légiforgalmi Tájékoztató Szolgálatok Osztályának (Aeronautical Information Services Division) Első Ülése felülvizsgálta, majd a Szabványok és Ajánlott Gyakorlati Eljárások (SARPS) elfogadását ajánlotta. Valamennyi Szerződő Tagállam figyelmes vizsgálata után, ezeket az ajánlásokat, javaslatokat a Repülési Bizottság felülvizsgálta, majd a Tanács a Szabványok és Gyakorlati Ajánlások első gyűjteményét 1953. május 15-én, a Repülési Egyezmény 15. Annex-eként hagyta jóvá. Ez az Annex 1954. április l-én vált alkalmazhatóvá. Az ”A” Táblázat az egymást követő módosítások forrását, valamint a legfontosabb érintett témák listáját, és azokat az időpontokat tartalmazza, amikor az Annex-et és annak módosításait a Tanács elfogadta, amikor azok érvénybe léptek és alkalmazhatóvá váltak. A Szerződő Államok tennivalói Eltérések bejelentése. A Szerződő Államok figyelmét felhívják az Egyezmény 38. Cikkelyében előírt kötelezettségeikre, amelyek értelmében a Szerződő Államokat felkérik arra, hogy értesítsék a Szervezetet minden olyan eltérésről, amely a nemzeti jogszabályaik és gyakorlati eljárásaik, és az ebben az Annex-ben szereplő Nemzetközi Szabványok, illetve a hozzá tartozó bármely módosítás között fennáll. A Szerződő Tagállamokat felkérik arra, hogy a jelen Annex-ben, illetve az annak módosításaiban található Gyakorlati Eljárásoktól való minden eltérésre terjesszék ki az ilyen bejelentéseiket akkor, ha az ilyen eltérések bejelentése fontos a repülés, a légiközlekedés biztonsága érdekében. A továbbiakban felkérik a Szerződő Tagállamokat arra, hogy folyamatosan tájékoztassák a Szervezetet azokról az eltérésekről, amelyek a későbbiek során keletkezhetnek, vagy bármely, korábban bejelentett eltérés megszűnéséről. Ezen Annex minden módosításának elfogadása után azonnal külön kérést küldenek a Szerződő Államok felé az eltéréseik bejelentését kérve. Az Annex részeinek státusza Egy Annex az alábbi részekből épül fel, azonban ezek nem mindegyike található meg szükségszerűen minden egyes Annex-ben; ezek a jelzett státusszal rendelkeznek: 1.- Az Annex állandó részét alkotó anyagok :

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes